27.7.2023
EL
Επίσημη Εφημερίδα της Ευρωπαϊκής Ένωσης
C 264/17
Στάδιο 4: Κατάρτιση σχεδίου δράσης και υλοποίηση δράσεων προσαρμογής Το στάδιο 4 των κατευθυντήριων γραμμών θα συμβάλει: — στη μετατροπή των επιλογών προσαρμογής σε δράσεις προσαρμογής, — στην κατάρτιση ενός σχεδίου δράσης, — στην προετοιμασία του εδάφους για την υλοποίηση μέσω διαδρομών προσαρμογής.
Ένα σχέδιο δράσης μετασχηματίζει τις προτεινόμενες επιλογές προσαρμογής σε συγκεκριμένες δράσεις προσαρμογής που μπορούν να υλοποιηθούν.
Γενικά, το σχέδιο περιγράφει λεπτομερώς τις απαιτούμενες ενέργειες (από ποιον και πότε), τις ανάγκες, την κατανομή και τη διαθεσιμότητα των πόρων.
Ως εκ τούτου, το σχέδιο/-α δράσης προσαρμογής αποτελεί αναπόσπαστο τμήμα κάθε στρατηγικής προσαρμογής, καθότι διευκολύνει την υλοποίηση των δράσεων προσαρμογής.
Το σχέδιο δράσης αφορά συνήθως μικρότερη χρονική διάρκεια σε σχέση με τη στρατηγική προσαρμογής στην κλιματική αλλαγή και επανεξετάζεται πιο τακτικά.
Συνεπώς, η υλοποίηση μιας μεμονωμένης στρατηγικής προσαρμογής στην κλιματική αλλαγή μπορεί να καλύπτεται από πολλαπλά σχέδια δράσης.
Στάδιο 4.α.
Βασικά στοιχεία ενός σχεδίου δράσης προσαρμογής Παράδειγμα 4: ενσωμάτωση της προσαρμογής στη διαχείριση υδάτων για την αντιπλημμυρική προστασία στην Isola Vicentina της Ιταλίας Η Isola Vicentina (Ιταλία) υπέγραψε το 2014 την πρωτοβουλία «Δήμαρχοι για την προσαρμογή» της ΕΕ και έκτοτε ξεκίνησε τη διαδικασία κατάρτισης του δικού της σχεδίου διαχείρισης δημοτικών υδάτων (MWMP) με σκοπό την ενσωμάτωση της προσαρμογής στην κλιματική αλλαγή στις δικές της πολιτικές διαχείρισης των υδάτων.
Στο σχέδιο αναλύθηκε κάθε λεκάνη απορροής, ποτάμι και ρεύμα που ρέει μέσω του δήμου και αξιολογήθηκε ο μέγιστος ρυθμός ροής νερού και το μέγεθος του πλημμυρικού κύματος με διαφορετικές περιόδους επαναληπτικότητας (5, 10, 20, 30, 100, και 300 έτη).
Τα ζητήματα κρίσιμης σημασίας που εντοπίστηκαν αποτέλεσαν την αφετηρία για τον σχεδιασμό μέτρων πρόληψης και ετοιμότητας, καθώς και περίπου 50 επακριβών μέτρων προστασίας όπως τα ακόλουθα: i) θέσπιση ρυθμιστικού πλαισίου διαχείρισης και διατήρησης σχετικά με τα μικρά ιδιωτικά αυλάκια, ii) μία από τις τρεις σχεδιασμένες περιοχές κατακράτησης υδάτων είναι τώρα υπό κατασκευή, και iii) καθορισμός πιλοτικής περιοχής έκτασης 10 εκταρίων για την προσομοίωση του τρόπου με τον οποίο η διατήρηση των δασών μπορεί να βελτιώσει την ανθεκτικότητα του δημοτικού εδάφους έναντι των πλημμυρών και των κατολισθήσεων.
— > Στάδια και διαδρομές υλοποίησης, λαμβάνοντας υπόψη την αβεβαιότητα των επιπτώσεων της κλιματικής αλλαγής βραχυπρόθεσμα (δεκαετία του 2030), μεσοπρόθεσμα (δεκαετία του 2050) ή μακροπρόθεσμα (δεκαετία του 2100).
Ένα σχέδιο δράσης μπορεί να δομηθεί με βάση διαδρομές προσαρμογής, στο πλαίσιο των οποίων ο μηχανισμός υλοποίησης για κάθε επιλογή προσαρμογής συνίσταται σε μια ακολουθία μέτρων που αποσκοπούν στην επίτευξη ενός τελικού στόχου προσαρμογής.
Επομένως, οι διαδρομές προσαρμογής μοιάζουν με διάγραμμα αποφάσεων και, δεδομένου ότι τα μέτρα μπορούν να εφαρμόζονται σταδιακά, παρέχουν τη δυνατότητα ευέλικτου σχεδιασμού πολιτικής.
Τα ακραία καιρικά φαινόμενα που οφείλονται στο κλίμα ή οι αλλαγές όσον αφορά τις προβλεπόμενες μελλοντικές κλιματικές συνθήκες μπορούν να ενεργοποιήσουν ένα μηχανισμό επανεξέτασης προκειμένου να διαπιστωθεί εάν μια διαδρομή προσαρμογής εξακολουθεί να ανταποκρίνεται στον στόχο προσαρμογής.